金鎗六十試閘贏加州星球!展現馬王風範
2024年04月16日 11:09
東網電視
更多新聞短片
「金鎗六十」今晨(16日)勝出第1組1200米泥閘。
今晨(16日)沙田馬場舉行3組泥閘,雖然出試馬匹唔多,但組組都有睇頭,好似第1組1200米泥閘,就有3屆馬王「金鎗六十」同啱啱喺杜拜揚威阿喬斯短途錦標嘅「加州星球」同組出試。「加州星球」今晨繼續由艾道拿執韁,自1檔出閘後早段居領放位置,入直路後鞍上人都冇大力推騎輕抒步頭,最後以第2名過終點。而艾道拿賽後亦都表示滿意「加州星球」走勢,此駒昨日才離開檢疫馬房,今晨試閘亦交予良好反應。「加州星球」將進軍主席短途獎,由於「金鑽貴人」因傷緣慳此仗,故「加州星球」現成賽事熱門之一。
至於「金鎗六十」出閘後留後,入直路後何澤堯催策馬匹上前,而牠亦交出強勁衝鋒刺,最後贏出試閘,狀態明顯比上一課有所提升。「金鎗六十」將於4月28日出戰1600米G1冠軍一哩賽。